Nyeste Skilderie af Kiøbenhavn, 1809-09-12
1. Foruden de Tillæg, hvormed den ved Forordningen af 1ste October 1802 paabudne aarlige Afgivt af Besiddelse, Nytte og Brug af Jorder og Tiender i Vort Rige Danmark ved Forordningerne af 21 October 1803, 6te Junii 1806 og 8de April 1808 er forhøiet, skal denne Afgivt end videre fra 1ste Julii indeværende Aar være forhøiet med tre Fierdedele af dens oprindelige Beløb, dog i Henseende til denne sidste Forhøielse med samme Undtagelser og nøiere Bestemmelser, som for de ved Forordningerne af 6te Junii 1806 og 8de April 1808 paabudne Forhøielser ere fastsatte, nemlig: a) at Tiende Afgivten skal være undtagen fra Forhøielsen i det Tilfælde, at Tienden er afhandlet for bestandigen til Yderne imod en fast og uforanderlig aarlig Pengebetaling; og b) at, forsaavidt Paabudet af Arvefæstejord angaaer, skal Afgivtseleren, naar den aarlige Arvefæsteafgivt af slig Jord er bestemt til en fast og uforanderlig Pengebetaling, være fritagen for at udrede, og Arvefæsteren saaledes ikke være berettiget til af ham at fordre godtgjort nogen Deel af Forhøielsen. 2. Den ved Forordningen af 1ste October 1802 paabudne Bygningsafgivt skal i Vor Residentsstad Kiøbenhavn fra 1ste Julii dette Aar erlægges med tre Fierdedele mere aarligen, end ved bemeldte Forordning er fastsat. 3. J de øvrige Kiøbstæder, saavelsom paa Landet i Vort Rige Danmark skal af de Bygninger, hvoraf ved Forordningen af 8de April 1808 en nye Bygningsafgivt er paabuden, fra 1ste Julii indeværende Aar end videre svares en aarlig Afgivt af 12 Skilling for hvert hundrede Rigsdalers Værdie, hvortil de ved Forsikkring i Brandkassen eller ellers, i Følge Forordningen af 1ste October 1802, ere taxerede. Og bliver i Henseende til denne Afgivts Udredelse, Betalingsterminerne, samt dens Jndfordring og Oppebørsel, med videre, at forholde, efter hvad i lige Henseende er bestemt i fornævnte Forordning af 8de April 1808 for den derved paabudne Bygningsafgivt, ligesom i øvrigt Afgivten paa Vort Land Bornholm ikkun skal erlægges med det halve Beløb, 4. Den ved Forordningerne af 14de May 1768 og 17de Junii 1773 i Vort Rige Danmark, Bornholm undtagen, udskrevne en Fierdedeel og ved sidstmeldte Forordning og Forordningen af 24de September 1770 i bemeldte Vort Land Bornholm udskrevne en Ottendedeel Procentskat af Capitaler, der ere udlaante i Huse og andre faste Eiendomme, skal herved fra Junii Termin dette Aar være ophævet. - Derimod skal af alle Capitaler, som den 31te Julii dette Aar udestode imod Pant i faste Eiendomme, af hvad Navn nævnes kan, erlægges af Creditor til næstkommende 11te December een Gang for alle 2 Procent, men paa Bornholm 1 Procent, enten i Contanter eller i 4 Procent Rente bærende Kongelige eller andre offentlige Obligationer eller Fonds. Dog undtages fra denne Afgivt: a) de Capitaler, som Fremmede have her i Riget udlaant imod Pant i faste Eiendomme; b) de Capitaler, der ere udlaante efter Forskrivninger, hvori ere fastsatte bestandige Renter eller Livrenter uden Capitals Tilbagebetaling; og endeligen c) Capitaler, der tilhøre saadanne offentlige Stiftelser, som hidtil, i Følge specielle Bevillinger, for Procentskat have været forskaanede. - Bemeldte Afgivt oppebæres i Kiøbstæderne af Magistraten eller, hvor ingen er beskikket, af Byefogden og paa Landet af Amtsforvalterne, som derfor aflægge tilbørlig Regnskab og Rigtighed til Vort Rentekammer. Og skulle vedkommende Rettens Betiente, til Regel for Afgivtens Opkrævning, uopholdeligen og i det seneste inden næstkommende 1ste November uden Betaling tilstille for deres Districter enhver Magistrat eller Byefoged for Kiøbstæderne og enhver Amtsforvalter for Landet en med Pantebøgerne overeensstemmende rigtig Fortegnelse over alle de Capitaler, som den 31te Julii dette Aar hæftede og ere udlaante paa faste Eiendomme. - Hvorefter de Vedkommende sig allerunderdanigst have at rette. - Givet i Vor Kongelige Residentsstad Kiøbenhavn, den 4de September 1809. Under Vor Kongelige Haand og Segl., Frederiks. (L. S.) Reventlov, Moltke. Wormskjold. Fridsch.